കിഴക്കൻ കരിതപ്പി

മുമ്പ് കരിതപ്പി (Western marsh harrier) യുടെ ഭാഗമായി കണക്കാക്കിയിരുന്ന ഒരു പരുന്താണ് കിഴക്കൻ കരിതപ്പി (ഇംഗ്ലീഷ്: Eastern Marsh Harrier, ശാസ്ത്രനാമം: Circus spilonotus).   

ഈ ദേശാടനപക്ഷിയുടെ പ്രജനനപ്രദേശം ചൈന, മംഗോളിയ, സൈബീരിയ, ജപ്പാൻ എന്നീ രാജ്യങ്ങളാണ്. നിലത്താണ് ഇവ കൂടുണ്ടാക്കുന്നത്. ശീതകാലത്ത് ഇവ ഇന്ത്യ, തായ്‌വാൻ, കൊറിയ, ബംഗ്ലാദേശ്, ഫിലിപ്പീൻസ് എന്നീ രാജ്യങ്ങൾ സന്ദർശിക്കുന്നു. 

തുറസ്സായ ചതുപ്പുകളും നെൽപ്പാടങ്ങളും പുൽമേടുകളുമൊക്കെയാണ് ഇവയുടെ ആവാസമേഖലകൾ. താഴ്‌ന്നു പറന്ന് തവള, എലി, പാമ്പ്, എന്നിവയെ പിടികൂടി ഭക്ഷണമാക്കുന്നു.

 അവലംബം 

വർഗ്ഗം:ദേശാടനപ്പക്ഷികൾ
വർഗ്ഗം:കേരളത്തിലെ പക്ഷികൾ
വർഗ്ഗം:പരുന്തുകൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ